Title: QUADERN WEB 3: UNITAT 6 (Mars i rius)
Course: Aprenem Ciències Socials (1 ESO)

Contingut del QUADERN 3 (Rius i mars) en format web

UNITAT 6
RIUS I MARS

L'aigua ocupa les dues terceres parts (2/3) de la Terra. La podem trobar en estat sòlid (el glaç), líquid (l'aigua) i gasós (el vapor). L'aigua pot ser dolça (la que bevem) o salada (la dels oceans). El 97 % de l'aigua de la Terra és salada i només el 3% és aigua dolça.

L'aigua salada la trobem als oceans i mars. Els oceans són grans masses d'aigua que separen els continents. Els oceans són: oceà Pacífic, oceà Atlàntic, oceà Índic, oceà Glacial Àrtic i oceà Glacial Antàrtic. Els mars són les parts dels oceans properes als continents, com per exemple el mar Mediterrani, el mar Carib o el mar de la Xina Meridional.

L'aigua dolça està en els rius, en els llacs, en les glaceres, en els icebergs, en l'atmosfera i en el subsòl. Els rius són corrents d'aigua. Si un riu té molta aigua, és un riu cabalós. Els grans rius desemboquen als mars i oceans. Molts rius desemboquen en altres rius; s'anomenen afluents. Alguns rius importants són el Mississippí i l'Amazones a Amèrica, el Nil i el Congo a Àfrica, el Danubi i el Rin a Europa, el Ganges i el Iang-Tsé a Àsia, i el Darling a Oceania.