Title: QUADERN WEB 6: Unitat 13, 14 i 15 (Àfrica: les muntanyes, els rius, la sabana i el desert)
Course: Aprenem Ciències Socials (1 ESO)

Aquest QUADERN WEB 6 conté les unitats 13, 14 i 15.

UNITAT 13
ÀFRICA: LES MUNTANYES

Àfrica és un continent molt gran i molt variat:

  - Al nord d'Àfrica hi ha un gran desert: el desert del Sàhara, que és el desert càlid més gran del món. També hi ha la serralada de l'Atles.
  - A l'est d'Àfrica hi ha muntanyes, com el Kilimanjaro (de 5.895 metres d'altura) formades per volcans. El Kilimanjaro és el cim més alt del continent africà.
  - Al sud s'hi troben el desert del Kalahari i la serralada Drakensberg.
  - A la zona oest es situa la cubeta del Congo, que és una regió plana.

UNITAT 14
ÀFRICA: ELS RIUS

Els rius d'Àfrica són molt variats: uns són llargs i altres són curts; uns tenen molta aigua i altres poca. Alguns rius tenen cascades. La majoria desemboquen al mar formant deltes.

Segons el mar on desemboquen, els rius africans poden classificar-se en tres grups:
  - Els rius que desemboquen al mar Mediterrani: on destaca el riu Nil, que és el més llarg del món (6.671 kilòmetres)
  - Els rius que desemboquen a l'oceà Atlàntic: són rius cabalosos, com per exemple el riu Senegal, el riu Níger, el riu Congo i el riu Orange.
  - Els rius que desemboquen a l'oceà Índic: són rius menys cabalosos, com per exemple el riu Zambesi i el riu Limpopo.

A Àfrica també hi ha molts llacs. Els llacs africans més importants són: el llac Victòria, el llac Tanganyika i el llac Malawi.

UNITAT 15
ÀFRICA: LA SABANA I EL DESERT

La sabana i el desert ocupen una gran part d'Àfrica.

La sabana està formada per herbes , arbustos i alguns arbres . A la sabana hi fa calor. Durant l'estació de pluges les herbes són molt verdes i abundants; durant l'estació seca les herbes desapareixen. A la sabana hi viuen molts animals: elefants , rinoceronts , girafes , zebres , gaseles , lleons , hienes , guepards , lleopards , etc.

El desert és un paisatge que apareix en les regions on no hi plou. Al desert gairebé no hi ha plantes ni animals. Hi viuen algunes plantes que necessiten poca aigua, per exemple els cactus. També alguns animals poden viure al desert: dromedaris, serps, aranyes, escorpins, etc.

A l'Àfrica hi ha grans deserts com el desert del Sàhara, el desert de Namíbia o el desert del Kalahari.