Title: QUADERN WEB 7: UNITAT 17, 18 i 19 (Europa: les muntanyes, els rius i les costes)
Course: Aprenem Ciències Socials (1 ESO)

Aquest QUADERN WEB 7 conté les unitats 17, 18 i 19: el relleu, els rius i les costes d'Europa.

UNITAT 17

EUROPA: LES MUNTANYES

Europa és un continent petit. Europa està envoltada de mars i oceans:

    - al nord, l'oceà Glacial Àrtic
    - a l'oest, l'oceà Atlàntic
    - al sud, el mar Mediterrani
    - a l'est, les muntanyes dels Urals, el mar Negre i el mar Caspi separen Europa d'Àsia

La major part d'Europa és plana (la Gran Plana Europea). També hi ha 2 grans conjunts de muntanyes:

    1. Muntanyes de poca altura separades per grans valls , com per exemple el Massís Central Francès o les Serralades Escandinaves.
    2. Muntanyes altes amb petites valls, com per exemple els Pirineus, els Alps, els Càrpats o el Caucas. A la serralada del Caucas hi trobem el cim més alt d'Europa: l'Elbrus amb 5.633 metres d'altura.

UNITAT 18.
EUROPA: ELS RIUS

A Europa hi ha molts rius. Els rius europeus es divideixen en tres grups:

  - Rius de tipus continental que tenen molta aigua a la primavera i l'estiu quan la neu de les muntanyes es fon . Exemples: Danubi, Dnièper i Volga.
  - Rius de tipus oceànic que tenen molta aigua tot l'any. Exemples: Loira, Sena, Tàmesi, Rin i Elba.
  - Rius de tipus mediterrani que tenen poca aigua a l'estiu perquè no plou. Exemples: Xúquer, Ebre, Llobregat i Po.

El riu més llarg d'Europa és el Volga.

UNITAT 19.
EUROPA: LES COSTES

Europa està envoltada per mars i oceans. L'oceà Glacial Àrtic està al nord d'Europa; l'oceà Atlàntic està a l'oest d'Europa; i el mar Mediterrani està al sud d'Europa.

Als mars i oceans europeus hi trobem illes i penínsules:

  - Les illes Britàniques i l'illa d'Islàndia es situen a l'oceà Atlàntic.
  - Al mar Mediterrani hi trobem petites illes com les illes Balears o les illes de Còrsega, Sardenya i Sicília.
  - Tres grans penínsules europees es situen al mar Mediterrani: la península Ibèrica (Espanya i Portugal), la península Itàlica (Itàlia) i la península Balcànica (Grècia).
  - La península Escandinava (Noruega, Suècia i Finlàndia) està situada al nord d'Europa, a l'oceà Atlàntic.